श्री महेश गिरी ने कहा कि यह कार्यक्रम सभी के सहयोग से संभव हो पाया है। त्रिलोक पुरी में लगे प्रथम दिव्यांग उपकरण वितरण समारोह के पश्चात् मेरे संसदीय क्षेत्र के अलावा अन्य क्षेत्रों से भी दिव्यांग जन उपकरण सहायता हेतु आ रहे थे। इस संबंध में एलिम्कों को पुनः निवेदन किया गया परन्तु उनके द्वारा बताया गया एक सांसद तीन वर्ष में केवल एक बार ही इस तरह से उपकरण वितरण कर सकते है। तत्पश्चात् आई.जी.एल. से निवेदन किया गया और उन्होंने अपने सी.एस.आर. से फंड देने का निर्णय लिया। अतः मैं सबंधित मंत्रालय और विभाग का इस सेवा व सहयोग हेतु धन्यवाद व्यक्त करता हूँ।